
"Mint egy tárgy". A Telep-csoport poétikájáról és Krusovszky Dénes pontosságeszményéről

Dolgozatomban a fiatal magyar költészet legismertebb csoportosulását, a 2005 és 2009 között aktív Telep-csoportot mutatom be. A rövid áttekintés után a csoport egyik eminens tagjának, Krusovszky Dénesnek a líráját veszem górcső alá. Előbbinek vizsgálata során igyekszem általános érvényű megállapításokat tenni, Krusovszky verseit elemezve pedig alaposabban szemléltetni a korábban tett megállapításokat, valamint azokból kiindulva bemutatni Krusovszky lírájának sajátosságait.
Bemutatom a Telep jelenség-voltát, vizsgálom, mely hagyományhoz kapcsolódnak a telepesek. Röviden reflektálok jelenlegi recepciójukra, s annak bizonyos diszkurzív fogalmaira. Megkísérlem a csoporttagok költészeteinek elhelyezését (azok „legnagyobb közös osztói” alapján) poétikai észrevételekre támaszkodva.
Krusovszky Dénes verseinek szoros olvasása által igyekszem tovább árnyalni a Telep kapcsán tett megállapításaimat, ugyanakkor rámutatni Krusovszky költészetének sajátosságaira is. A dolgozat első és második része együtt ad (remélhetőleg) kimerítő választ a Telep-csoport kapcsán felmerülő kérdésekre.



